stanford-oval/wikipedia huggingface dataset:
การกีดขวางคลองสุเอซ พ.ศ. 2564
แหล่งข้อมูลอื่น

Live global map of marine traffic
| ด ค กเหตุการณ์เรืออับปางและเหตุการณ์สำคัญเกี่ยวกับการเดินเรือใน พ> ศ. 2564 |
| --- | --- |
เรืออับปาง:  12 มกราคม: PNS Shah Jahan  15 กุมภาพันธ์: Congo River boat  4 เมษายน: Rabit Al Hasan  6 เมษายน: Hellutangi  13 เมษายน: Seacor Power  21 เมษายน: กาเอร์อี นังกาลา  15 พฤษภาคม: Zebu  26 พฤษภาคม: Kebbi boat disaster  2 มิถุนายน: IRIS Kharg, เอ็กซ์-เพรส เพิร์ล  19 มิถุนายน: TCG Işın  21 กรกฎาคม: Heng Tong 77  15 สิงหาคม: ยูเอสเอส Ingraham  31 ตุลาคม: ยูเอสซีจีซี Alert  24 พฤศจิกายน: English Channel disaster  20 ธันวาคม: Francia  24 ธันวาคม: ออภิจัน-10 
เหตุการณ์อื่น:  12 มีนาคม: MSC Lirica  23 มีนาคม: เอเวอร์กิฟเวน การเกย  20 พฤษภาคม: เอ็กซ์-เพรส เพิร์ล  24 มิถุนายน: MSC Messina  29 กรกฎาคม: Mercer Street attack  3 สิงหาคม: Asphalt Princess attack  11 สิงหาคม: Crimson Polaris  18 ตุลาคม: Cisne Branco  23 ตุลาคม: INS Ranvijay  26 พฤศจิกายน: Wilfred Sykes  30 พฤศจิกายน: Bagwai boat disaster  13 ธันวาคม: Scot Carrier incident 
2020   2022
การประท้วงในประเทศจอร์เจีย พ.ศ. 2566–2567

ในปี พ.ศ. 2566 และ 2567 มีระลอกการประท้วงตามท้องถนนในประเทศจอร์เจียที่ส่วนใหญ่เกิดขึ้นเพื่อคัดค้านการเสนอกฎหมายว่าด้วยความโปร่งใสจากอิทธิพลต่างชาติ ซึ่งเมื่อมีผลบังคับใช้จะกำหนดให้องค์การนอกรัฐ (NGOs) ต้องขึ้นทะเบียนด้วยสถานะหน่วยงานต่างชาติ หรือ "องค์การซึ่งดำรงไว้ซึ่งผลประโยชน์จากอำนาจต่างชาติ" และจะต้องเปิดเผยที่มาของรายได้หากมากกว่า 20% ของรายรับมาจากต่างชาติ
ผู้ประท้วงตลอดจนสหภาพยุโรปออกมาต่อต้านกฎหมายฉบับนี้เนื่องจากเป็นการปิดกั้นเสรีภาพสื่อและประชาธิปไตยในประเทศจอร์เจีย รวมถึงยังเปรียบเปรยกฎหมายนี้กับกฎหมายสายลับต่างชาติของรัสเซีย กฎหมายนี้จะมีผลบังคับใช้สำหรับองค์การใต้กฎหมายที่ไม่มีวัตถุประสงค์เพื่อการค้า ตลอดจนผู้ให้บริการถ่ายทอดสัญญาณ องค์การที่เป็นเจ้าของสื่อสิ่งพิมพ์ที่ตีพิมพ์ในประเทศจอร์เจียในทางใดทางหนึ่ง ผู้ตีพิมพ์หรือให้บริการสื่อออนไลน์เป็นภาษาจอร์เจียในทางใดทางหนึ่ง ต้องขึ้นทะเบียนเป็น "หน่วยงานภายใต้อิทธิพลต่างชาติ" (agents of foreign influence) และจะต้องอยู่ภายใต้การตรวจตราอย่างใกล้ชิดโดยกระทรวงยุติธรรมหากรายรับรายปีมากกว่า 20% มาจาก "อำนาจต่างชาติ" กระนั้นกฎหมายนี้ไม่ได้มีข้อกำหนดบังคับห้ามในแง่ของกิจกรรมใด ๆ ที่องค์การนั้น ๆ สามารถปฏิบัติได้ กฎหมายนี้ผลักดันโดยพรรคจอร์เจียนดรีมซึ่งเป็นพรรคผู้นำรัฐบาล โดยให้เหตุผลเพื่อเพิ่มความโปร่งใสขององค์การนอกรัฐ
การประท้วงในประเทศซูดาน พ.ศ. 2561–2562

ในวันที่ 19 ธันวาคม พ.ศ. 2561 เกิดเหตุการณ์เดินขบวนประท้วงขึ้นในหลายเมืองของประเทศซูดาน ส่วนหนึ่งเนื่องจากค่าครองชีพที่สูงขึ้นและสภาพเศรษฐกิจที่เสื่อมถอยในทุกระดับของสังคม วัตถุประสงค์ของการประท้วงเปลี่ยนไปอย่างรวดเร็วจากการเรียกร้องให้มีการปฏิรูปเศรษฐกิจอย่างเร่งด่วนมาสู่การเรียกร้องให้ประธานาธิบดีอุมัร อัลบะชีร ก้าวลงจากตำแหน่ง
ปฏิกิริยาที่รุนแรงของรัฐบาลซูดานต่อชุดการประท้วงดังกล่าวก่อให้เกิดความกังวลในระดับนานาชาติ ในวันที่ 22 กุมภาพันธ์ พ.ศ. 2562 อัลบะชีรประกาศสถานการณ์ฉุกเฉินและยุบรัฐบาลทั้งในระดับชาติและระดับภูมิภาค โดยแต่งตั้งเจ้าหน้าที่ทหารระดับสูงและเจ้าหน้าที่หน่วยข่าวกรองให้ดำรงตำแหน่งผู้ว่าการรัฐต่าง ๆ แทน ในวันที่ 8 มีนาคม อัลบะชีรประกาศว่าผู้หญิงทุกคนที่ถูกคุมขังจากการประท้วงต่อต้านรัฐบาลจะได้รับการปล่อยตัว ในวันหยุดสุดสัปดาห์ของวันที่ 6–7 เมษายน เกิดการประท้วงขนาดใหญ่เป็นครั้งแรกนับตั้งแต่มีการประกาศสถานการณ์ฉุกเฉิน ในวันที่ 10 เมษายน มีผู้พบเห็นทหารกำลังปกป้องกลุ่มผู้ประท้วงจากกองกำลังรักษาความมั่นคง และในวันที่ 11 เมษายน กองทัพซูดานก่อรัฐประหารยึดอำนาจจากอัลบะชีร
หลังการปลดอัลบะชีรออกจากตำแหน่ง การประท้วงตามท้องถนนที่จัดขึ้นโดยสมาคมวิชาชีพซูดาน (Sudanese Professionals Association) และกลุ่มต่อต้านที่นิยมประชาธิปไตยยังคงดำเนินต่อไป โดยเรียกร้องให้สภาทหารระยะเปลี่ยนผ่าน (Transitional Military Council) ซึ่งกุมอำนาจอยู่นั้นหลีกทาง "โดยทันทีและไม่มีเงื่อนไข" ให้แก่รัฐบาลชั่วคราวที่นำโดยพลเรือน และเรียกร้องให้มีการปฏิรูปอื่น ๆ ในซูดาน การเจรจาเพื่อจัดตั้งรัฐบาลร่วมชั่วคราวระหว่างสภาทหารฯ กับพลเรือนฝ่ายต่อต้านเกิดขึ้นในช่วงปลายเดือนเมษายนและในเดือนพฤษภาคม แต่ยุติลงเมื่อกองกำลังสนับสนุนฉับไว (Rapid Support Forces) และกองกำลังรักษาความมั่นคงอื่น ๆ ของสภาทหารฯ ใช้ความรุนแรงในการปราบปรามผู้ประท้วงในวันที่ 3 มิถุนายน จนทำให้มีผู้เสียชีวิต 118 ราย และยังมีผู้ถูกทำร้ายและถูกข่มขืนอีกด้วย
ฝ่ายต่อต้านตอบโต้เหตุสังหารหมู่และการจับกุมหลังเหตุสังหารหมู่ด้วยการนัดหยุดงานทั่วไปเป็นเวลา 3 วัน ระหว่างวันที่ 9–11 มิถุนายน และเรียกร้องให้มีการขัดขืนอย่างสงบและการต่อต้านโดยสันติวิธีต่อไปจนกว่าสภาทหารฯ จะถ่ายโอนอำนาจแก่รัฐบาลที่เป็นพลเรือน ในวันที่ 12 มิถุนายน กลุ่มต่อต้านตกลงที่จะยุติการนัดหยุดงาน และสภาทหารฯ ตกลงที่จะปล่อยตัวนักโทษการเมือง มีการวางแผนจัดการเจรจาครั้งใหม่เพื่อจัดตั้งรัฐบาลพลเรือน
กริท เฮอเกอซา

กริท เฮอเกอซา (23 ธันวาคม ค.ศ. 1891 – 17 มกราคม ค.ศ. 1972) เป้นนักเต้น และนักแสดงละครเงียบชาวเยอรมัน
ผลงานที่ได้รับการคัดเลือก

Madness (1919)
Whitechapel (1920)
The White Peacock (1920)
Man Overboard (1921)
Night and No Morning (1921)
Fräulein Else (1929)
บรรณานุกรม

Prawer, S.S. Between Two Worlds: The Jewish Presence in German and Austrian Film, 1910-1933. Berghahn Books, 2005.
แหล่งข้อมูลอื่น

กริท เฮอเกอซา ที่อินเทอร์เน็ตมูวีเดตาเบส
กิลเบิรต์ ดูแลนเดิล

กิลเบิร์ต ดูแลนเดิล เป็นตัวละครการ์ตูนจากการ์ตูนเรื่องกันดั้มซี้ดเดสทินี
ประธานสภาแพลนท์คนปัจจุบัน หลังสงครามที่ ยาคินดูเอ้ ได้รับเลือกเป็นประธานคนใหม่แทน แพทริก ซาล่า ที่ล่วงลับไป ก่อหน้านั้น ตัวเค้าได้มีหน้าที่ ดูแลการกำเนิดของเหล่าโคออร์ดิเนเตอร์ และ เคยทำงานอย่างลับๆที่โคโลนีเมนเดล มีเพื่อนสนิท คือ ลาอู เลอ คลูเซ่ หลังจากที่ได้รับเลือกแล้ว ก็ทำหน้าที่ประธานอย่างดีเรื่อยมา จนเกิดเหตุการณ์ ยูนิอุสเซเว่น ตก จึงเปิดโอกาสให้เค้าได้งัดแผนการอันสุดยอดขึ้นมาใช้หลังจากทีกำจัดเหล่า "โลว์โกสต์" แผนที่ว่าคือ "เดสตินี่ แพลนท์" ( DESTINY PLAN ) ซึ่งจะเป็นการตรวจรหัส DNA เพื่อคัดแยกระดับชนชั้น และความสามารถพิเศษ ซึ่งทำให้ พวกคิระ ไม่อาจยอมรับได้จึงได้ขึ้นมาอวกาศ เพื่อทำลายแผนการของประธานให้สิ้น ภายหลังเสียชีวิตโดย เรย์ ซา บาเรล ที่ตัวเค้ารักเหมือนลูกหลาน
การประท้วงในประเทศคาซัคสถาน พ.ศ. 2565

การประท้วงในประเทศคาซัคสถานเริ่มขึ้นเมื่อวันที่ 2 มกราคม พ.ศ. 2565 หลังจากที่ราคาน้ำมันเชื้อเพลิงพุ่งสูงขึ้นอย่างกะทันหันซึ่งรัฐบาลคาซัคสถานระบุว่าเป็นผลมาจากความต้องการน้ำมันสูงและการรวมหัวกันกำหนดราคาของสถานีบริการน้ำมัน การประท้วงเริ่มขึ้นที่เมืองฌางาวือเซียนซึ่งเป็นแหล่งผลิตน้ำมันที่สำคัญ และต่อมาได้ขยายตัวไปยังเมืองอื่น ๆ ในประเทศอย่างรวดเร็ว รวมถึงเมืองอัลมาเตอซึ่งเป็นเมืองใหญ่ที่สุดของประเทศ ตลอดสัปดาห์แห่งเหตุการณ์ความไม่สงบและการปราบปรามอย่างรุนแรง มีผู้เสียชีวิต 225 ราย และถูกจับกุมกว่า 9,900 ราย
ความไม่พอใจรัฐบาลและอดีตประธานาธิบดีนูร์ซุลตัน นาซาร์บายิฟ ที่เพิ่มขึ้นก็ส่งผลให้การประท้วงขยายตัวเช่นกัน เนื่องจากไม่มีกลุ่มต่อต้านรัฐบาลคาซัคสถานที่ได้รับความนิยม จึงดูเหมือนว่าประชาชนมารวมตัวกันในเหตุการณ์ความไม่สงบโดยตรง เพื่อตอบสนองการประท้วง ประธานาธิบดีฆาเซิม-โฌมาร์ต โตกาเยฟ ได้ประกาศสถานการณ์ฉุกเฉินในแคว้นมังเฆิสเตาและเมืองอัลมาเตอโดยให้มีผลตั้งแต่วันที่ 5 มกราคม ส่วนคณะรัฐมนตรีของนายกรัฐมนตรีอัสการ์ มามิน ประกาศลาออกในวันเดียวกัน และเพื่อตอบสนองคำร้องขอของโตกาเยฟ องค์การสนธิสัญญาความมั่นคงร่วมกัน (ซีเอสทีโอ; พันธมิตรทางทหารของกลุ่มรัฐหลังโซเวียตซึ่งประกอบด้วยคีร์กีซสถาน ทาจิกิสถาน เบลารุส รัสเซีย อาร์มีเนีย และคาซัคสถานเอง) ตกลงที่จะส่งกำลังทหารเข้าไปในคาซัคสถานโดยประกาศว่าเป็นภารกิจรักษาสันติภาพ ตำรวจท้องถิ่นรายงานว่า "ผู้โจมตีถูกคิดบัญชีไปหลายสิบราย" ในขณะที่อดีตประธานาธิบดีนาซาร์บายิฟถูกปลดจากตำแหน่งประธานคณะมนตรีความมั่นคงแห่งคาซัคสถาน
เพื่อเป็นการผ่อนปรน ประธานาธิบดีโตกาเยฟกล่าวว่ารัฐบาลได้กลับมาใช้มาตรการตรึงราคาเชื้อเพลิงรถยนต์ที่ 50 เตียงเกียต่อลิตรต่อไปอีก 6 เดือน ในวันที่ 7 มกราคม เขากล่าวในแถลงการณ์ว่า "ระเบียบตามรัฐธรรมนูญได้รับการฟื้นฟูเป็นส่วนใหญ่ในทุกแคว้นของประเทศแล้ว" นอกจากนี้ยังประกาศด้วยว่าเขาได้สั่งให้กองทัพใช้กำลังขั้นรุนแรงถึงตายกับผู้ประท้วง โดยอนุมัติคำสั่ง "ยิงสังหาร" ผู้ใดก็ตามที่เดินขบวนประท้วงโดยไม่ต้องเตือนล่วงหน้า เรียกผู้ประท้วงว่า "โจรและผู้ก่อการร้าย" และกล่าวว่าจะใช้กำลังเพื่อ "กวาดล้างการประท้วง" ต่อไป
ในวันที่ 10 มกราคม รัฐบาลได้ประกาศวันไว้อาลัยเหยื่อจากเหตุการณ์ประท้วง ในวันที่ 11 มกราคม โตกาเยฟกล่าวว่ารัฐบาลสามารถกู้สถานการณ์ความสงบเรียบร้อยคืนมาได้แล้วและการประท้วงได้สิ้นสุดลง เขาประกาศว่ากองกำลังซีเอสทีโอจะเริ่มถอนกำลังออกจากประเทศในวันที่ 13 มกราคม และจะถอนออกทั้งหมดภายใน 10 วันข้างหน้า ในสุนทรพจน์ที่โตกาเยฟกล่าวต่อรัฐสภาเกี่ยวกับเหตุการณ์ที่ผ่านมา เขารับทราบความไม่พอใจของสาธารณชนเกี่ยวกับความไม่เท่าเทียมกันของรายได้และวิพากษ์วิจารณ์นาซาร์บายิฟและบุคคลใกล้ชิดเกี่ยวกับความมั่งคั่งของพวกเขา นอกจากนี้เขายังเสนอชื่อแอลีย์ฆัน สมาเยอโลฟ เป็นนายกรัฐมนตรีคนใหม่อีกด้วย เที่ยวบินระหว่างประเทศกลับมาเปิดให้บริการทั้งขาไปและขากลับจากกรุงนูร์-ซุลตัน เมืองหลวงของประเทศ
ไทยวีเมนส์ลีก ฤดูกาล 2563/64

ไทยวีเมนส์ลีก ฤดูกาล 2563/64 เป็นการแข่งขัน ไทยวีเมนส์ลีก ครั้งที่ 7 โดยมี 16 สโมสรลงทำการแข่งขัน ทั้งในระดับ ดิวิชัน 1 และ ดิวิชัน 2 โดยเริ่มทำการแข่งขันตั้งแต่วันที่ 31 ตุลาคม 2563 ถึง 27 มีนาคม 2564
ระเบียบการแข่งขัน

ไทยวีเมนส์ลีก ฤดูกาล 2563/64 จะแบ่งการแข่งขันออกเป็น 2 เลก โดยเลกแรกจะแข่งขันในสนามเป็นกลาง (ภายใน ศูนย์ฝึกกีฬาฟุตบอลแห่งชาติ มหาวิทยาลัยกรุงเทพธนบุรี) ซึ่งจะแข่งขันหาอันดับ 1-4 ด้านในเลกสอง จะแข่งขันแบบพบกันหมด เหย้า-เยือน โดยอันดับ 1-4 ในเลกแรก จะแข่งขันกันเพื่อหาทีมชนะเลิศ ในขณะที่อันดับ 5–8 ในเลกแรก จะแข่งขันแบบพบกันหมด เหย้า-เยือน โดยทีมที่จบอันดับ 6–7 จะแข่งขันในรอบเพลย์ออฟกับอันดับที่ 2–3 จากไทยวีเมนส์ลีก ดิวิชัน 2 ฤดูกาล 2563/64
ดิวิชัน 1

| --- | --- |
ฤดูกาล: 2563–64
ทีมชนะเลิศ: บีจี-บัณฑิตเอเชีย
ตกชั้น: ร.ร.กีฬาจังหวัดชลบุรี ทหารอากาศ
เอเอฟซี วีเมนส์ คลับ แชมเปียนส์ชิพ ฤดูกาล 2565: บีจี-บัณฑิตเอเชีย
← 2562 2565 →
ดิวิชัน 1 > ทีมที่เข้าแข่งขัน

ในฤดูกาลนี้จะแบ่งสายทีมที่เข้าร่วมการแข่งขัน (โดยอิงผลงานจากทีมที่เข้าสี่รอบรองชนะเลิศ ไทยวีเมนส์ลีก ฤดูกาล 2562) 4 ทีม
โรงเรียนกีฬาจังหวัดชลบุรี
บีจี-บัณฑิตเอเชีย
กรุงเทพมหานคร
ทหารอากาศ
และทีมที่มาจาก รอบเพลย์ออฟ จำนวน 4 ทีม
โรงเรียนกีฬาจังหวัดลำปาง
บีอาร์ยู บุรีราษฎร์ อะคาเดมี่
เอ็มเอช นครศรี
สมาคมฟุตบอลจังหวัดชลบุรี
ดิวิชัน 1 > ตารางคะแนน > เลกแรก

| อันดับ | ทีม | แข่ง | ชนะ | เสมอ | แพ้ | ประตูได้ | ประตูเสีย | +/- | คะแนน | หมายเหตุ |
| --- | --- | --- | --- | --- | --- | --- | --- | --- | --- | --- |
| 1 | ชลบุรี เอฟเอ | 7 | 6 | 1 | 0 | 24 | 7 | +17 | 19 | อันดับสูงสุดในเลกแรก |
| 2 | บีจี-บัณฑิตเอเชีย | 7 | 5 | 1 | 1 | 31 | 3 | +28 | 16 | อันดับสูงสุดในเลกแรก |
| 3 | กรุงเทพมหานคร | 7 | 4 | 0 | 3 | 27 | 8 | +19 | 12 | อันดับสูงสุดในเลกแรก |
| 4 | เอ็มเอช นครศรี | 7 | 3 | 2 | 2 | 11 | 10 | +1 | 11 | อันดับสูงสุดในเลกแรก |
| 5 | บีอาร์ยู บุรีราษฎร์ อะคาเดมี่ | 7 | 2 | 2 | 3 | 8 | 16 | -8 | 8 | อันดับต่ำกว่าในเลกแรก |
| 6 | โรงเรียนกีฬาจังหวัดชลบุรี | 7 | 2 | 1 | 4 | 15 | 38 | -23 | 7 | อันดับต่ำกว่าในเลกแรก |
| 7 | ทหารอากาศ | 7 | 2 | 1 | 4 | 10 | 24 | -14 | 7 | อันดับต่ำกว่าในเลกแรก |
| 8 | โรงเรียนกีฬาจังหวัดลำปาง | 7 | 0 | 0 | 7 | 4 | 24 | -20 | 0 | อันดับต่ำกว่าในเลกแรก |
อัปเดตล่าสุดเมื่อ 1 พฤศจิกายน 2563 ที่มา: ไทยวีเมนส์ลีก
กฎการจัดอันดับ: 1) คะแนน; 2) คะแนน Head-to-head ; 3) ผลต่างประตู Head-to-head; 4) ประตูที่ยิงได้ Head-to-head; 5) ผลต่างประตูรวมทั้งหมด; 6) ประตูรวมที่ทำได้; 7) Fair play 8) เพลย์ออฟโดยไม่มีช่วงต่อเวลาพิเศษ;)
ดิวิชัน 1 > ตารางคะแนน > เลกสอง

| อันดับ | ทีม | แข่ง | ชนะ | เสมอ | แพ้ | ประตูได้ | ประตูเสีย | +/- | คะแนน | หมายเหตุ |
| --- | --- | --- | --- | --- | --- | --- | --- | --- | --- | --- |
| 1 | บีจี-บัณฑิตเอเชีย (C) | 6 | 5 | 1 | 0 | 13 | 2 | +11 | 16 | ผ่านเข้าไปเล่นใน เอเอฟซี วีเมนส์ คลับ แชมเปียนส์ชิพ 2021 |
| 2 | ชลบุรี เอฟเอ | 6 | 3 | 1 | 2 | 8 | 10 | -2 | 10 |  |
| 3 | กรุงเทพมหานคร | 6 | 3 | 0 | 3 | 8 | 5 | +3 | 9 |  |
| 4 | เอ็มเอช นครศรี | 6 | 0 | 0 | 6 | 3 | 15 | -12 | 0 |  |

| 5 | โรงเรียนกีฬาจังหวัดลำปาง | 6 | 5 | 1 | 0 | 18 | 4 | +14 | 16 |  |
| 6 | บีอาร์ยู บุรีราษฎร์ อะคาเดมี่ | 6 | 4 | 1 | 1 | 7 | 7 | 0 | 13 | เพลย์ออฟเลื่อนชั้น-ตกชั้น |
| 7 | โรงเรียนกีฬาจังหวัดชลบุรี (R) | 6 | 2 | 0 | 4 | 3 | 6 | -3 | 6 | เพลย์ออฟเลื่อนชั้น-ตกชั้น |
| 8 | ทหารอากาศ (R) | 6 | 0 | 0 | 6 | 4 | 9 | -5 | 0 | ตกชั้นไปเล่นใน ไทยวีเมนส์ลีก ดิวิชัน 2 ฤดูกาล 2564/65 |
อัปเดตล่าสุดเมื่อ 1 พฤศจิกายน 2563 ที่มา: ไทยวีเมนส์ลีก
กฎการจัดอันดับ: 1) คะแนน; 2) คะแนน Head-to-head ; 3) ผลต่างประตู Head-to-head; 4) ประตูที่ยิงได้ Head-to-head; 5) ผลต่างประตูรวมทั้งหมด; 6) ประตูรวมที่ทำได้; 7) Fair play 8) เพลย์ออฟโดยไม่มีช่วงต่อเวลาพิเศษ;)
(C) ชนะเลิศ; (R) ตกชั้น
ดิวิชัน 1 > เพลย์ออฟ เลื่อนชั้น-ตกชั้น

ทีมในอันดับที่ 6 และ 7 ของไทยวีเมนส์ลีก จะเพลย์ออฟกับทาง ทีมอันดับ 2 และ 3 ของ ไทยวีเมนส์ลีก 2
20 พฤศจิกายน 2564
15:30
| บีอาร์ยู บุรีราษฎร์ อะคาเดมี่ (TWL1) | 4-0 | ลพบุรี ซิตี้ (TWL2) |
| --- | --- | --- |

20 พฤศจิกายน 2564
15:30
| โรงเรียนกีฬาจังหวัดชลบุรี (TWL1) | 0-2 | ขอนแก่น ซิตี้ (TWL2) |
| --- | --- | --- |

บีอาร์ยู บุรีราษฎร์ อะคาเดมี่ ได้ทำการแข่งขันต่อในระดับไทยวีเมนส์ลีก ดิวิชัน 1, โรงเรียนกีฬาจังหวัดชลบุรี ตกชั้นไปเล่น ไทยวีเมนส์ลีก ดิวิชัน 2 ฤดูกาลหน้า
ดิวิชัน 2

| --- | --- |
ฤดูกาล: 2563–64
วันที่: 31 ตุลาคม 2563 - 6 มีนาคม 2564
จำนวนนัด: 34
← 2556 2565 →  สถิติทั้งหมดปรับปรุงล่าสุดในวันที่ 6 มีนาคม 2564
การแข่งขันในระดับดิวิชั่น 2 เริ่มเมื่อ 31 ตุลาคม 2563 ถึง 6 มีนาคม 2564 โดยจะแข่งขันออกในระบบลีกเพียงเลกเดียว เพื่อแบ่งสาย โดย อันดับที่ 1-4 และแข่งขันแบบน็อกเอาท์ เพื่อหาทีมชนะเลิศ และทีมที่จะได้สิทธิ์แข่งขันเพลย์ออฟเลื่อนชั้น-ตกชั้นกับทีมในระดับ ดิวิชัน 1 2 ทีม และ อันดับที่ 5-8 จะแข่งขันแบบน็อกเอาท์ โดย 2 ทีมที่แพ้ในการแข่งขันรอบนี้จะต้องไปแข่งขันรอบคัดเลือกของ ไทยวีเมนส์ลีก ดิวิชัน 2 ฤดูกาลต่อไป โดยการแข่งขันจะแข่งขันในสนามเป็นกลาง (ภายใน ศูนย์ฝึกกีฬาฟุตบอลแห่งชาติ มหาวิทยาลัยกรุงเทพธนบุรี)
ดิวิชัน 2 > สโมสรที่เข้าแข่งขัน

ทีมที่ได้สิทธิ์ลงแข่งขันในระดับไทยวีเมนส์ลีก ดิวิชั่น 2 จะมาจากทีมที่จบอันดับที่ 2 และ 3 ในการแข่งขัน รอบเพลย์ออฟ จำนวน 8 ทีม ประกอบด้วย
ลพบุรี ซิตี้
หินโคน ยูไนเต็ด
พราม แบงค็อก
ราชประชา
มหาวิทยาลัยเกษมบัณฑิต
บีเอสแอล ดับเบิ้ลยู
ขอนแก่น ซิตี้
โรงเรียนกีฬากรุงเทพมหานคร
ดิวิชัน 2 > ตารางคะแนน

| อันดับ | ทีม | แข่ง | ชนะ | เสมอ | แพ้ | ประตูได้ | ประตูเสีย | +/- | คะแนน | หมายเหตุ |
| --- | --- | --- | --- | --- | --- | --- | --- | --- | --- | --- |
| 1 | ขอนแก่น ซิตี้ | 7 | 5 | 2 | 0 | 19 | 5 | 14 | 17 | อันดับสูงสุดในเลกแรก |
| 2 | ลพบุรี ซิตี้ | 7 | 4 | 3 | 0 | 15 | 5 | 10 | 15 | อันดับสูงสุดในเลกแรก |
| 3 | มหาวิทยาลัยเกษมบัณฑิต | 7 | 3 | 2 | 2 | 8 | 10 | -2 | 11 | อันดับสูงสุดในเลกแรก |
| 4 | พราม แบงค็อก | 7 | 2 | 4 | 1 | 13 | 12 | 1 | 10 | อันดับสูงสุดในเลกแรก |
| 5 | โรงเรียนกีฬากรุงเทพมหานคร | 7 | 3 | 1 | 3 | 10 | 10 | 0 | 10 | อันดับต่ำกว่าในเลกแรก |
| 6 | หินโคน ยูไนเต็ด | 7 | 1 | 3 | 3 | 16 | 15 | 1 | 6 | อันดับต่ำกว่าในเลกแรก |
| 7 | บีเอสแอล ดับเบิ้ลยู เอฟซี | 7 | 0 | 3 | 4 | 8 | 15 | -7 | 3 | อันดับต่ำกว่าในเลกแรก |
| 8 | ราชประชา | 7 | 0 | 2 | 5 | 7 | 24 | -17 | 2 | อันดับต่ำกว่าในเลกแรก |
ดิวิชัน 2 > รอบแพ้คัดออก > สายบน

27 กุมภาพันธ์ 2565
19:00
| ขอนแก่น ซิตี้ | 5 - 0 | พราม แบงค็อก |
| --- | --- | --- |

27 กุมภาพันธ์ 2565
19:00
| ลพบุรี ซิตี้ | 0 - 1 | มหาวิทยาลัยเกษมบัณฑิต |
| --- | --- | --- |
ดิวิชัน 2 > รอบแพ้คัดออก > นัดชิงชนะเลิศ

6 มีนาคม 2565
16:00
| ขอนแก่น ซิตี้ | 2 - 3 | มหาวิทยาลัยเกษมบัณฑิต |
| --- | --- | --- |
ดิวิชัน 2 > รอบแพ้คัดออก > นัดชิงอันดับสาม

6 มีนาคม 2565
19:00
| พราม แบงค็อก | 1 - 1 | ลพบุรี ซิตี้ |
| --- | --- | --- |

ลูกโทษ
|  | 5-6 |  |
มหาวิทยาลัยเกษมบัณฑิต ได้สิทธิ์เลื่อนชั้นในระดับไทยวีเมนส์ลีก ดิวิชัน 1 โดยอัตโนมัติ, ขอนแก่น ซิตี้ และ ลพบุรี ซิตี้ ต้องไปแข่งขันเพลย์ออฟเลื่อนชั้น-ตกชั้น กับทีมอันดับ 7 และ 8 ของ ไทยวีเมนส์ลีก ดิวิชัน 1 ฤดูกาล 2563/64 และ พราม แบงค็อก ต้องลงทำการแข่งขันในไทยวีเมนส์ลีก ดิวิชัน 2 ฤดูกาลถัดไป
ดิวิชัน 2 > รอบแพ้คัดออก > สายล่าง

ผู้ชนะ จะได้สิทธิ์แข่งขันฟุตบอลไทยวีเมนส์ลีก ดิวิชัน 2 ในฤดูกาลต่อไป ส่วนผู้แพ้จะต้องลงไปเล่นในฟุตบอลไทยวีเมนส์ลีก ดิวิชัน 2 รอบคัดเลือก ฤดูกาลถัดไป
27 กุมภาพันธ์ 2565
16:00
| โรงเรียนกีฬากรุงเทพมหานคร | 8 - 1 | ราชประชา |
| --- | --- | --- |

27 กุมภาพันธ์ 2565
16:00
| หินโคน ยูไนเต็ด | 2 - 3 | บีเอสแอล ดับเบิ้ลยู เอฟซี |
| --- | --- | --- |

โรงเรียนกีฬากรุงเทพมหานคร และ บีเอสแอล ดับเบิ้ลยู เอฟซี ได้สิทธิ์เลื่อนชั้นในระดับไทยวีเมนส์ลีก ดิวิชัน 2 ต่อไป, ราชประชา และ หินโคน ยูไนเต็ด ต้องลงไปแข่งขันไทยวีเมนส์ลีก ดิวิชัน 2 รอบคัดเลือก ฤดูกาลถัดไป
กิวิอัก

กิวิอัก (kiviak หรือ kiviaq) เป็นอาหารอินูอิตฤดูหนาวแบบดั้งเดิมจากกรีนแลนด์ ทำจากนกออกเล็ก (little auk) หมักในซากแมวน้ำที่ควักเครื่องในออกจนเหลือแต่หนัง
ในการทำกิวิอัก ชาวอินูอิตจะยัดนกออกเล็กที่ฆ่าแล้วจำนวนมากถึง 500 ตัวเข้าไปในซากแมวน้ำโดยไม่ดึงจะงอยปากและขนออก รีดอากาศออกจากซากแมวน้ำให้มากที่สุดเท่าที่จะทำได้ ก่อนจะเย็บและปิดผนึกด้วยไขมันแมวน้ำซึ่งจะช่วยไล่แมลงวัน จากนั้นนำไปฝังไว้ในกองหินโดยวางหินก้อนใหญ่ทับด้านบนเพื่อกันอากาศเข้า เมื่อเวลาผ่านไปสามเดือน นกในซากแมวน้ำจะผ่านกระบวนการหมักจนได้ที่ และชาวอินูอิตจะนำนกหมักมารับประทานในช่วงฤดูหนาวของอาร์กติกโดยเฉพาะในงานวันเกิดและงานแต่งงาน
กระบวนการทำกิวิอักได้รับการนำเสนอในตอนที่สามของภาพยนตร์สารคดีทางโทรทัศน์ชุด ฮิวแมนแพลนิต ของบีบีซีใน พ.ศ. 2554
ในเดือนสิงหาคม พ.ศ. 2556 มีผู้เสียชีวิตหลายคนในหมู่บ้านซิโอราปาลุกในกรีนแลนด์จากการรับประทานกิวิอักที่ทำจากเป็ดทะเลไอเดอร์ (eider) แทนนกออกเล็ก เป็ดไอเดอร์ไม่มีกระบวนการหมักที่ดีอย่างนกออกเล็ก ทำให้ผู้ที่รับประทานมันเข้าไปป่วยจากโรคโบทูลิซึม
กรอบอ้างอิงเฉื่อย

ในกลศาสตร์คลาสสิคและทฤษฎีสัมพันธภาพพิเศษ กรอบอ้างอิงเฉื่อย คือ กรอบอ้างอิงของวัตถุซึ่งเป็นกรอบที่มีแรงลัพธ์กระทำเป็นศูนย์หรือก็คือไม่มีความเร่งเกิดขึ้น นั่นคือกรอบนี้จะอยู่ในสภาพหยุดอยู่นิ่งหรือกำลังเคลื่อนที่ด้วยความเร็วคงตัว  ในเชิงการวิเคราะห์ มันคือกรอบอ้างอิงที่อธิบายถึงเวลาและอวกาศว่าเป็นเนื้อเดียวกัน (homogeneous) เติบโตเท่ากันทุกทิศทาง (isotropic) และอยู่ในพจน์ที่ไม่ขึ้นกับเวลา  แนวคิดทางฟิสิกส์ของระบบซึ่งอยู่ในกรอบอ้างอิงเฉื่อย จะไม่มีปัจจัยภายนอกที่ส่งผลต่อระบบ กรอบอ้างอิงเฉื่อยยังมีชื่อเรียกอื่นว่า inertial reference frame, inertial frame, Galilean reference frame, หรือ inertial space.[ต้องการอ้างอิง]
ดูเพิ่ม

| --- | --- |
 Absolute rotation Diffeomorphism Galilean invariance General covariance:  Local reference frame Lorentz invariance Newton's first law Quantum reference frame
การเชื่อมโยงภายนอก

Stanford Encyclopedia of Philosophy entry
Animation clip ที่ยูทูบ showing scenes as viewed from both an inertial frame and a rotating frame of reference, visualizing the Coriolis and centrifugal forces.
กิลามุบารัก (ปฏิอาลา)

บทความนี้เกี่ยวกับกิลามุบารักในเมืองปฏิอาลา สำหรับสถานที่ขื่อเดียวกันในเมืองภตินทา ดูที่ กิลามุบารัก
| กิลามุบารัก |
| --- | --- |

ประเภท: พระราชวังหลวง
ที่ตั้ง: ปฏิอาลา รัฐปัญจาบ ประเทศอินเดีย
กิลามุบารัก (อักษรโรมัน: Qila Mubarak) เป็นป้อมปราการ สร้างด้วยสถาปัตยกรรมซิกข์ ตั้งอยู่ในปฏิอาลา รัฐปัญจาบ ประเทศอินเดีย
กิลามุบารักสร้างขึ้นแรกเริ่มเป็นป้อมปราการดินเหนียว (Mud fortress) โดยผู้นำสิธูชัต บาบา อะลา สิงห์ ผู้สถาปนาจักรวรรดิปฏิอาลา และสร้างป้อมปราการนี้ขึ้นในปี 1763 ต่อมาได้มีการก่อสร้างป้อมปราการขึ้นใหม่โดยใช้อิฐดินเผา ว่ากันว่าป้อมปราการที่สร้างขึ้นในปี 1763 เป็นการสร้างต่อขยายบนรากฐานเดิมของป้อมปราการจากจักรวรรดิโมกุลที่สร้างขึ้นโดยผู้ครองแคว้นปฏิอาลา ฮุสเซน ข่าน (Hussain Khan) ส่วนภายในของกิลามุบารักที่ชื่อ กิลาอันดรูน (Qila Androon) สร้างขึ้นโดยมหาราชา อาเมร์ สิงห์ ห้องดังกล่าวประกอบด้วยโถง 13 ห้องซึ่งเขียนเล่าเรื่องราวจากปรัมปราวิทยาฮินดูด้วยศิลปกรรมแบบปฏิอาลา
กิลามุบารักใช้งานเป็นที่พำนักของราชวงศ์ปฏิอาลา ตั้งอยู่บนพื้นที่ขนาด 10-เอเคอร์ (40,000-ตารางเมตร) ในใจกลางเมือง ภายในประกอบด้วย รันบาส (Ran Baas; เกสต์เฮาส์) และ โถงดาร์บาร์ หรือ ดีวันคานา (Darbar Hall; Divan Khana) และห้อง กีลาอานดรูน (Qila Androon) ซึ่งประดับด้วยจิตรกรรมฝาผนังแบบปฏิอาลา ภายในของกิลามุบารักยังมีระบบท่อขับถ่ายของเสียอยู่ใต้ดิน โถงดาร์บาร์ในปัจจุบันเปิดเป็นพิพิธภัณฑ์เครื่องยุทธ์และโคมระย้า (Museum of Armoury & Chandelier) ภายในจัดแสดงปืนใหญ่, ดาบ, โล่กับคฑา และสมบัติสำคัญ เช่น มีดสั้นของคุรุโควินทสิงห์ และดาบของนาดีร์ ชาห์
กิลามุบารักมีอายุมากกว่า 300 ปี และเคยถูกบรรยายว่าอยู่ในสภาพที่ทรุดโทรม และมีความเสียหายอย่างหนัก และยังได้รับการขึ้นชื่อโดยกองทุนอนุสรณ์โลกให้เป็นหนึ่งใน 100 "อนุสรณ์เสี่ยงอันตราย" ที่สุดของโลกในรายงานปี 2004 ท้ายที่สุดจึงมีโครงการการบูรณะกิลามุบารักภายใต้กองทุน อินตัช ซึ่งสนับสนุนโดยรัฐบาลรัฐและรัฐบาลกลางอินเดีย และได้รับการดูแลโดยกรมสำรวจโบราณคดีอินเดีย และมีเงินทุนสนับสนุนจากกองทุนอนุสรณ์โลก
กระทู้ถาม
กระทู้ถามในสภาผู้แทนราษฎร (interpellation)

กระทู้ถามนั้นเป็นเครื่องมือของฝ่ายนิติบัญญัติในการควบคุมตรวจสอบการบริหารราชการแผ่นดินของฝ่ายบริหาร
ฝ่ายนิติบัญญัติของไทยได้แก่รัฐสภา ซึ่งประกอบด้วย (รัฐธรรมนูญแห่งราชอาณาจักรไทย พ.ศ. 2540)
สภาผู้แทนราษฎร
วุฒิสภา
โดยที่สภาผู้แทนราษฎรและวุฒิสภาจะประชุมร่วมกันหรือแยกกันก็ได้ จึงทำให้ต้องกำหนดระเบียบวาระการประชุมแยกกัน ได้แก่
การประชุมสภาผู้แทนราษฎร (เรียกว่า"ข้อบังคับการประชุมสภาผู้แทนราษฎร"ฉบับปัจจุบันเป็นฉบับพ.ศ. 2544)
การประชุมวุฒิสภา (เรียกว่า"ข้อบังคับการประชุมวุฒิสภา"ฉบับปัจจุบันเป็นฉบับพ.ศ. 2544)
การประชุมร่วมกันของรัฐสภา (เรียกว่า"ข้อบังคับการประชุมรัฐสภา"ฉบับปัจจุบันเป็นฉบับพ.ศ. 2544)
ในการบัญญัติข้อบังคับนั้นขึ้นอยู่กับอำนาจตามรัฐธรรมนูญ และการบัญญัติของแต่ละสภา ซึ่งจะมีความแตกต่างกันออกไป นับแต่นี้เป็นต้นไปจะเป็นเรื่องกระทู้ถามในสภาผู้แทนราษฎร ซึ่งเป็นไปตามรัฐธรรมนูญแห่งราชอาณาจักรไทย พ.ศ. 2540 และข้อบังคับการประชุมสภาผู้แทนราษฎร พ.ศ. 2544
ประเภทของกระทู้ถาม

กระทู้ถามมี 3 ประเภท คือ
กระทู้ถามสด (verbal interpellation)
กระทู้ถามทั่วไป (interpellation)
กระทู้ถามทั่วไปที่ต้องตอบในที่ประชุมสภา
กระทู้ถามทั่วไปที่ต้องตอบในราชกิจจานุเบกษา
(ข้อบังคับการประชุมสภาผู้แทนราษฎร พ.ศ. 2544 ข้อ 128)
3. กระทู้ถามแยกเฉพาะ
ลักษณะต้องห้ามของกระทู้ถาม

เป็นเชิงประชด เสียดสี หรือกลั่นแกล้งใส่ร้าย
เคลือบคลุมหรือเข้าใจยาก
เป็นเรื่องที่ได้ตอบแล้วหรือชี้แจงแล้วว่าไม่ตอบ
เป็นเรื่องที่มีประเด็นคำถามซ้ำกับกระทู้ถามซึ่งมีผู้เสนอมาก่อน
เป็นการให้ออกความเห็น
เป็นปัญหาข้อกฎหมาย
เป็นเรื่องที่มีสาระสำคัญ
เป็นเรื่องส่วนตัวของบุคคลใด เว้นแต่เกี่ยวกับการงานในหน้าที่ราชการ
(ข้อบังคับการประชุมสภาผู้แทนราษฎร พ.ศ. 2544 ข้อ 130)
อย่างไรก็ดีสำหรับข้อ 3 และข้อ 4 หากปรากฏว่าพฤติการณ์ (สถานการณ์) ได้เปลี่ยนแปลงไป หรือมีสาระสำคัญเปลี่ยนแปลงไปจากเดิม ก็อาจจะตั้งกระทู้ถามในประเด็นคำถามนั้นขึ้นใหม่ได้
(ข้อบังคับการประชุมสภาผู้แทนราษฎร พ.ศ. 2544 ข้อ 131)
การบรรจุและจัดลำดับกระทู้ถาม > การบรรจุกระทู้ถาม

ในการประชุมสภาผู้แทนราษฎรครั้งหนึ่งๆ จะสามารถบรรจ
กระทู้ถามสดได้ไม่เกิน 3 กระทู้
กระทู้ถามทั่วไป (เพื่อให้ตอบในที่ประชุม) ไม่เกิน 3 กระทู้ แต่หากปรากฏว่ามีกระทู้ถามทั่วไปรอบรรจุระเบียบวาระจำนวนมาก ประธานสภาจะบรรจุกระทู้ถามทั่วไปเกินกว่านี้ก็ได้
(ข้อบังคับการประชุมสภาผู้แทนราษฎร พ.ศ. 2544 ข้อ 132 วรรคแรก)
โดยในการบรรจุระเบียบวาระการประชุมของสภาผู้แทนราษฎร จะจัดลำดับเป็นดังนี้
กระทู้ถาม
เรื่องที่ประธานจะแจ้งต่อที่ประชุม
รับรองรายงานการประชุม
เรื่องที่คณะกรรมาธิการพิจารณาเสร็จแล้ว
เรื่องที่ค้างพิจารณา
เรื่องที่เสนอใหม่
เรื่องอื่นๆ
(ข้อบังคับการประชุมสภาผู้แทนราษฎร พ.ศ. 2544 ข้อ 15 วรรคแรก)
โดยในระเบียบวาระกระทู้ถามนั้นก็แบ่งเป็น
กระทู้ถามสด จำนวน 3 กระทู้ถาม
กระทู้ถามทั่วไป จำนวน 3 กระทู้ถาม แต่ประธานสภาก็อาจจะบรรจุเพิ่มเติมได้เป็นดุลยพินิจของประธานสภาฯในทางปฏิบัติ
ที่ผ่านมาประธานสภาจะได้จัดให้มีระเบียบวาระกระทู้ถามทั่วไปเพื่อให้ตอบในที่ประชุมสภาเป็นพิเศษแยกออกไปต่างหาก คือ วาระปกติที่มีกระทู้ถามสดและกระทู้ถามทั่วไปอย่างละ 3 กระทู้นั้นเป็นระเบียบวาระการประชุมในวันพฤหัสบดี (ซึ่งเป็นวันที่กำหนดให้พิจารณากระทู้ถาม) โดยปกติจะเริ่มประชุมในช่วงบ่ายตั้งแต่ 13.30 น.เป็นต้นไป แต่หากจะได้บรรจุวาระกระทู้ถามเป็นพิเศษ ประธานสภาจะสั่งให้ประชุมนัดพิเศษ โดยเริ่มประชุมู่ในช่วงเวลา 09.30 น.ถึง 13.30 น.ในวันเดียวกัน
การถามและการตอบกระทู้ถาม

การถามกระทู้
กระทู้ถามนั้นเป็นสิทธิของสมาชิกที่จะถามโดยถือเป็นสิทธิเฉพาะบุคคลซึ่งจะตั้งถามและซักถามได้เฉพาะสมาชิกคนเดียวเท่านั้น
(ข้อบังคับการประชุมสภาผู้แทนราษฎร พ.ศ. 2544 ข้อ129) โดยสมาชิกจะเป็นผู้ตั้งถามกระทู้ถามรัฐมนตรีในเรื่องใดก็ได้ที่เกี่ยวกับงานในหน้าที่ (รัฐธรรมนูญแห่งราชอาณาจักรไทย พ.ศ. 2540มาตรา183) และถ้าเห็นว่าเป็นเรื่องสำคัญที่อยู่ในความสนใจของประชาชนหรือเป็นเรื่องกระทบถึงประโยชน์ของ
ประเทศชาติประชาชนหรือเป็นเรื่องเร่งด่วน สมาชิกอาจถามกระทู้ถามสดก็ได้ ัฐธรรมนูญแห่งราชอาณาจักรไทย พ.ศ. 2540มาตรา184)
กล้องวิดีโอ

ระวังสับสนกับ กล้องถ่ายภาพยนตร์
กล้องวิดีโอออกอากาศสำหรับการถ่ายทำเบสบอลมืออาชีพ
กล้องวิดีโอของอิเกงามิซือชิงกิ สำหรับการออกอากาศทางทีวี
กล้อง Sony BETACAM -SP สำหรับออกอากาศ
กล้อง Canon EOS 5D Mark III (มาพร้อมกับเลนส์ EF 135mm F2)
อุปกรณ์สเตดิแคมพื้นฐาน
กล้องวิดีโอสำหรับผู้บริโภค Canon HD
กล้องวงจรปิด
กล้องวิดีโอ เป็นกล้องที่ใช้ในการการถ่ายภาพเพื่อบันทึกภาพเคลื่อนไหวสำหรับวิดีโอ